Átadták az Öröm a Zene Díjakat
Idén is átadta a Hangszeresek Országos Szövetsége az Öröm a Zene Díjakat 12 kategóriában, elsõsorban zeneipari háttérembereknek. A Gyálon tartott eseményen megtartották az Öröm a Zene tehetségkutató-hálózat nagydöntõjét is, amit az Antares nyerte.
A Hangszeresek Országos Szövetsége 2009 óta rendezi meg az Öröm a Zene (korábbi nevén Hangfoglaló Hétfõ, majd Hangfoglaló Magyarország) tehetségkutató sorozatot, amely mára – az NKA Hangfoglaló Program hathatós támogatásával – a Kárpát-medence legnagyobb szakmai tehetségkutató sorozatává vált. Összesen 26 állomása van, amelybõl 19 megyei és egy fõvárosi, 5 határon túli (erdélyi, vajdasági és felvidéki). Az elmúlt hétvégén ezen tehetségkutatók nyertesei mérték össze tudásukat Gyálon, az Arany János Közösségi Házban. Az együtteseket egy négytagú zsûri véleményezte, nevezetesen Andrásik Remo zenész, a Hangszeresek Országos Szövetsége fõtitkára, az Öröm a Zene sorozat szervezõje, Lombos Márton dalszövegíró, a Hangfoglaló Program mentora, Rozsonits Tamás zenész, szakíró, a Hangfoglaló Program munkatársa és Vörös István zenész, a Hangfoglaló Program Kollégiumának testületi tagja.

A zsûri döntése alapján végül az Antares zenekar kapta a fõdíjat. Õk a budapesti Fülesbagoly Tehetségkutató Special versenyrõl jutottak be, és a fõdíjjal a HANOSZ-tól 1 millió forint értékben kapnak hangtechnikai berendezést, valamint 2 millió forinttal támogatja õket a Hangfoglaló Program. A kétnapos rendezvény végén a HANOSZ kiosztotta az Öröm a Zene Díjakat 12 kategóriában. Ezzel a hangszeres-élõzene népszerûsítése iránti elkötelezett személyeket kívánta elismerni.

Az év zenésze Szebényi Dániel, Freddie, a Kowalsky meg a Vega és a Zoli Band billentyûse. Az év helyszíne a Dürer Kert. Az év zenepedagógusa díjat Martonosi György, a hazai ütõhangszeres és jazzkultúra meghatározó egyénisége vette át. Az év felfedezettjei az Antares zenekar, az év hangmérnöke Herczeg Péter, az év hangtechnikusa Csepregi Géza, az év fény- és látványtechnikusa ifj. Fejes Tamás, az év zenei újságírója Daróczi-Végh Péter, a Jazzy Rádió fõszerkesztõje, az év különdíjasa Pap Tibor, a Peron Music Alapítvány elnöke, az év hangszerjavító mûhelye a Fibenara, az év terméke a PhoneStar prémium hanggátló rendszer.
Öröm Zene-díj Antares (együttes)